b'\n_START_ARTICLE_\nBogdan Chirieac\n_START_SECTION_\nCariera jurnalistic\xc4\x83\n_START_PARAGRAPH_\nBogdan Chirieac este discipolul lui Dumitru Tinu al\xc4\x83turi de Cristian Tudor Popescu, Adrian Ursu \xc8\x99i Lelia Munteanu. A condus cotidianul Adev\xc4\x83rul din postura de redactor \xc8\x99ef adjunct al\xc4\x83turi de cei trei jurnali\xc8\x99ti  men\xc8\x9biona\xc8\x9bi. Al\xc4\x83turi de ei a p\xc4\x83r\xc4\x83sit Adev\xc4\x83rul pentru a crea, \xc3\xaen aprilie 2005, cotidianul G\xc3\xa2ndul. Presa vremii scria cum contractele de publicitate ale ziarului Adev\xc4\x83rul erau trecute prin firmele jurnali\xc8\x99tilor, ace\xc8\x99tia devenind astfel boga\xc8\x9bi, iar noul proprietar al ziarului, Ana Maria Tinu, fiica lui Dumitru Tinu, nu a mai permis acest lucru._NEWLINE_Ziarul G\xc3\xa2ndul are v\xc3\xa2nz\xc4\x83ri modeste, dar Chirieac devine tot mai vizibil datorit\xc4\x83 numeroaselor apari\xc8\x9bii TV. \xc3\x8e\xc8\x99i d\xc4\x83 demisia de la G\xc3\xa2ndul \xc3\xaen noimebrie 2007, dup\xc4\x83 ce Evenimentul Zilei a publicat un articol \xc3\xaen care dezv\xc4\x83luia c\xc4\x83 jurnalistul obi\xc8\x99nuia s\xc4\x83 infiereze \xc3\xaen G\xc3\xa2ndul \xc8\x99i Adev\xc4\x83rul firmele care alegeau s\xc4\x83 nu lucreze cu firmele sale._NEWLINE_\xc3\x8en noiembrie 2009 i se retrage titlul de jurnalist de c\xc4\x83tre dou\xc4\x83 entit\xc4\x83\xc8\x9bi media, datorit\xc4\x83 unui scandal \xc3\xaen care Chirieac \xc8\x99i jurnalistul Sorin Ro\xc8\x99ca St\xc4\x83nescu se presupune c\xc4\x83 l-ar fi \xc8\x99antajat pe \xc8\x99eful Agen\xc8\x9biei Na\xc8\x9bionale de Integritate._NEWLINE_\xc3\x8en mai 2010 \xc3\xaenfiin\xc8\x9beaz\xc4\x83 publica\xc8\x9bia online DCnews, al\xc4\x83turi de jurnalistul R\xc4\x83zvan Dumitrescu.\n_START_SECTION_\nControverse\n_START_PARAGRAPH_\nA fost implicat \xc3\xaentr-un scandal al\xc4\x83turi de afaceristul Sorin Ro\xc8\x99ca St\xc4\x83nescu, \xc3\xaen care s-a spus c\xc4\x83 l-a fi \xc8\x99antajat pe C\xc4\x83t\xc4\x83lin Macovei, \xc8\x99eful Agen\xc8\x9biei Na\xc8\x9bionale de Integritate._NEWLINE_Bun prieten cu Dorin Coco\xc8\x99, dup\xc4\x83 cum singur a recunoscut, Chirieac a fost audiat de procurori \xc8\x99i \xc3\xaen dosarul Alro Slatina, fiind suspectat de trafic de influen\xc8\x9b\xc4\x83 \xc3\xaen favoarea patronilor ru\xc8\x99i de la combinat._NEWLINE_\xc3\x8en anul 2011 declar\xc4\x83 c\xc4\x83 l-a \xc3\xaemprumutat pe afaceristul Sorin Ovidiu V\xc3\xa2ntu, proprietarul postului Realitatea TV, la care Chirieac ap\xc4\x83rea destul de des, cu un milion de euro._NEWLINE_In niciunul din dosarele sus-mentionate si nici in alte dosare penale nu a avut vreo calitate oficiala.'